113
AMISY ararimbe weye Po wasaijasea
1 AMISY ararimbe!
Inya, vatano wapanapatambe AMISY Ai weap,
Weapo AMISY ararimbe!
Syare AMISY Apa tame rararimbe!
2 Unumeso muno ntoa nuge nuganui,
syare AMISY Apa tame rararimbe tutir!
3 Nai munijo rani muram uma seo ri
nto nanto no munijo varet uma pasyo rije rai,
no rui rui vayave tamo AMISY wemi rararin.
4 AMISY opamo akari titi no vombe irati susye kotaro mine so mai,
Apa kovo ntiti mo naume rapapayaje vintabo.
5 Are pirati indati po wama AMISY amaisy?
Opamo tuna no kursijo titi rai no munijo ntiti.
6 Weramu beakaje rave ti
Po nugo naume muno mine so raen kava.
7 Wepi Po vatano ananuge meweno ai aijaseo no anaingkainyo kindua* ama uga rai,
muno vatano mamanaive ai jewene, aijaseo no apa mayondi rai.
8 Indamu aijaseo tuna akarijo wo nuge raijanande matavon tenambe,
weti apa tame ngkovo akari matavon no kawasae Amisye Apa ura maije mansamun.
9 Amisye wepi Po akoeyo nte bayave raijaseo no ama yavaruga,
weti ama arikainye inta mansaen no rai,
wemirati akoeyo ranuga ntairi anayanambe rautan†.
AMISY ararimbe!
* 113:7 Kindua omamo anaingkainyo wanijate vatane wo raisyaniv. † 113:9 1Sam. 2:1-10