146
Kove ngkovo vatano anaveano AMISY amen
1 AMISY ararimbe!
Inya sya jugara, nyo AMISY ararimbe!
2 Syare syo AMISY ararimbe arono ta rikov,
muno rikinyo ransyerane rai sya Amisy Ai arono ta rituna.
3 Mbemo mamanaive nanto akari mine so mai jinya,
muno nanto vatano rui vayave mai jinya,
weye ubambunin wo kove raugave kakai.
4 Arono ugwenen, wakasya no kopa, masyoto we tavon wenawamo
awa ana wo ratantona ti ware wo raijare mamo raumandita.
5 Kove ngkov irati vatano manaveano AMISY amen,
weye awa Amisyo panapatambe mai Opirati Yakop apa Amisye tavon.
6 Wepirati Po naume, munije muno mayane ranari
muno anakotar ntuna no ama uga rautan;
Wepi teto Apa urairi rai ma no tawan ntoa nuge nuganui.
7 AMISY Wepi be marimbe vatano matekarasyo mai ti Po maijaseo kove rai,
muno Po anaisye raunanto vatano marore mai.
Po vatano makova mapaya,
8 muno vatano mansamije ntuba nanawamo Po mamije raneka weti wo nuge raen.
AMISY Wepi Po vatano utatayasyo maijaseo usayae tindimuve,
muno bekobe vatano ubeto Aije mai.
9 Wepi Po vatano maran udesen mansayaranande;
Wepi panapatambe irati wanya kavini muno arikainyo wawate mai,
yara Po vatano wonae Ai awa bekere ransopi.
10 AMISY Opamo akarijo titi ntoa nuge nuganui.
Inya, munijo Sion*, winya Amisye be akarive susyo miridije nto mansai tutir.
AMISY ararimbe!
* 146:10 Sion omamo Yerusalem ama tamo wusyine mije.