4
Amisye anajo, no arono naman
1 Masmur Daud po ratoe. Nto irati akari po vatano matayao ukiny maugavo ransyerane rai ai. Ukinyo rai, wo itari* raeyan dai.
2 Sya Amisy, Winyirati Nyo marimbe irati rinai,
ranivara syo nawain syare Nyo rinaraniv.
Arono rino irati anakotaro nsosobe rai, Winyirati Nyo rinapaya irati rai to.
Syare naemen irati rinai, muno Nyo sya ana danajo ore raraniv!
3 Inya, vatane weap, wapo inaura tantunawi ma ntoa nandui rati umba nsopija?
Wabekero ayao ama ine mewen dai bo rai
muno wasanuga no aarurijate rai mamo, ntoa nandui rati umba nsopija?
4 Syare wadaen: tugae, AMISY Opamo Po vatano atawandi tavondi Ai atayao terave amarom to.
AMISY Po rinaraniv arono risyo anonae.
5 Ranivara nyare mpari, weramu vemo nyo ayao kakai rave nora,
yara nyo ratantona vayave no nanuga muno manin dautan no niki ri arono naman.†
6 Syare wapo anakotare rameseo AMISY Ai mamaisyo Apa anaparatote rai,
muno wapanave irati Ai.
7-8 Vatano wanui wo raura ware: ‘‘Koveamo reana kovo ana mawese obo rai jakato rema!’’
Vatane umaso manayanambe awa nawaisye ama ino manui wo raugabe rai.
Abo! Sya AMISY, reamare Nya kove mbaro reansai!
Weye anayanambe Winyo raugaje ntami inanuga so rai mamo mo awa rakivan.
9 Weti umba risyaje niki ti, riniki mariraave,
weye sya AMISY, Wibuiny irati Nyo rinayaranande ti rino kovo saumane rai!
* 4:1 Itari ranigwano ‘‘kecapi’’ rai. † 4:5 Matius 5:23-24; Epesus 4:26