123
AMISY anajo indamu aemeno wansai
1 Ransyerano Israel ukiny dai arono wanya usea no Yavaro Amisy no Yerusalem.
Sya Amisy, Winyirati Akari Titi ntuna no munijo Manunggara,
Winyirati inamumbe ore Nai, syare syo nanajo.
2 AMISY, reama Amisy, reamo winanyut ava naemeno reansai!
Reansanaveano winamen, maisyare anya inta anaveano apa akari panapatambe ai amene wemaisy,
muno maisyare wanya ranaveano ama akoeyo manapatambe raije ramene wemaisy.
3 Naemeno reansai! AMISY, reamare naemeno reansai,
weye vatane wo reansaura tantunawi tutira ndea naiso rave to.
4 Vatano utantuna ananuge vone rai wo reansakaajiana nugoenta rave to,
muno vatano umararine wo reansaura tantunawi tavon.