100
Ransyerano kove raura seo AMISY Ai
1 Ransyeran kangkaman kove raura seo AMISY Ai.*
Inya, vatano mine weap, wasananibe wagwain AMISY aijaseo titive!
2 Wasambayambe AMISY Aijo wasanuga ranayanambe rautan.
Wade no Amune raijo ransyeran marinsawan rautan.
3 Syare wapo raura wapare AMISY Opirati wama Amisy.
Wepirati Po wansanari to, weti Wepirati Apa ura wansai.
Wamamo Apa kawasae, weti Po wansayaranande
maisyare vatano po maero domba mansakume wemaisy.
4 Syare wapanya sisa unsanda akoe wanijate Yavaro Amisye rai,
wakiny wapo kove raura seo.
Syare wasisa no ama wanijate rai, wakinyo ransyeran kangkaman rai,
kove raura AMISY Ai, muno Apa tame rararimbe.
5 Weye AMISY Opamo ko dave,
muno Apa muinye no tawan ntoa nuge nuganui,
Opamo teto Apa urairi rai tawano susyo miridi nto mai.
* 100:1 Arono wusyinoe Israel wo anakotare ramer indamu wo kove raura seo AMISY Ai. Imamat 7:12