70
Amisye anajo indamu aemeno rinai
1 Masmur Daud po ratoe, arono po anakotare rameseo Amisye Ai indamu Amisye aemeno ai. Nto irati akari po vatano matayao ukiny maugavo ransyerane rai ai.
2 Sya Amisy, syare nde Nyo inapaya irati sya marova mai,
AMISY, nyavave Nyo inasopan!
3 Vatano ware wo rinaubaisye nawamo
koveamo Nyo mapinde ti usamane muno mpusyek tatugadi.
Vatano ubekero siurije nande rinai nawamo,
koveamo Nyo matamo ra wansuk akiri muno awa tame ngkakai.
4 Vatano wugoeno rinai nawamo,
koveamo usamane ti wansuk muno unanajibe.
5 Vatan tenambe ude ubeaje Amisye Winai nawamo,
koveamo mananibe muno manayanambe weye ube intabove Nai.
Vatano mansanuga no Amisye Winai weye Nyo mapaya kakai rai nawamo,
koveamo wo raura tutir ware: ‘‘Tugae, Amisy Opirati titi rave!’’
6 Weramu risyamo vatano no irati siuri rai muno sya ana jajewembe rinai;
weti sya Amisy, syare nyavave ra nde!
Indamu Nyo sopambe rinai muno Nyo inapaya irati rai,
weti sya AMISY, syare vemo maneai nora!